
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2008 M. SPALIO 10 D. ĮSAKYMO NR. V-982 „DĖL SERGANČIŲJŲ CUKRINIU DIABETU SLAUGOS PASLAUGŲ TEIKIMO REIKALAVIMŲ APRAŠO PATVIRTINIMO“ PAKEITIMO  

2024 m. gegužės 13 d. Nr. V-541
Vilnius


P a k e i č i u Sergančiųjų cukriniu diabetu slaugos paslaugų teikimo reikalavimų aprašą, patvirtintą Lietuvos Respublikos sveikatos apsaugos ministro 2008 m. spalio 10 d. įsakymu Nr. V‑982 „Dėl Sergančiųjų cukriniu diabetu slaugos paslaugų teikimo reikalavimų aprašo patvirtinimo“:
. Pakeičiu 10 punktą ir jį išdėstau taip:
„. Sergantiesiems CD slaugos paslaugos teikiamos turint šeimos gydytojo, šeimos gydytojo komandoje dirbančio išplėstinės praktikos slaugytojo ar bendrosios praktikos slaugytojo, ar gydytojo endokrinologo arba gydytojo vaikų endokrinologo išduotą siuntimą pas slaugytoją diabetologą.“
. Pakeičiu 32 punktą ir jį išdėstau taip:
„. Siuntimą gauti šių iš PSDF biudžeto lėšų apmokamų slaugytojo diabetologo paslaugų, užpildydamas elektroninį medicinos dokumentą E027 „Siuntimas konsultacijai, tyrimams, gydymui“, nurodytą Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, priede, ir nurodydamas paslaugos pavadinimą, išduoda gydytojas endokrinologas, gydytojas vaikų endokrinologas, šeimos gydytojas ar jo komandoje dirbantis išplėstinės praktikos slaugytojas ar bendrosios praktikos slaugytojas. Siuntimas galioja vienus metus nuo pirmos slaugytojo diabetologo suteiktos paslaugos.“


Sveikatos apsaugos ministras	Arūnas Dulkys

